19/03/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2007/396-1

Resolución do 28 de febreiro de 2013, da Xefatura Territorial da Consellería de Economía e Industria da Coruña, pola que se autoriza administrativamente, se aproba o proxecto de execución e se declara de utilidade pública, en concreto, a instalación eléctrica que se cita, nos termos municipais de Vimianzo e Muxía (expediente IN407A 2007/396-1). Visto o expediente para o outorgamento de autorización administrativa, aprobación do proxecto de execución, e declaración de utilidade pública, en concreto, das instalacións que a continuación se detallan: Solicitante: Desarrollos Eólicos, S. A. Enderezo social: rúa Amio 114, 15707 - Santiago de Compostela. Denominación do proxecto: L. A. T.66 kV subestación Vimianzo-subestación parque eólico de Muxía, de evacuación dos parques eólicos Muxía I e Muxía II. Concellos afectados: Vimianzo e Muxía. Características técnicas da instalación: Liña de alta tensión en dobre circuíto (D/C) a 66 kV, cunha lonxitude total de 17.477, composta por: • Treito soterrado, de 340 metros de lonxitude, en condutor tipo RHZ1 36/66 kV 3(1 x 630 mm 2 ), coa orixe na subes-tación de Vimianzo, propiedade de Unión Fenosa Distribución, S. A. e remate no apoio n.° 1 PA/S, discorrendo polo concello de Vimianzo. • Treito aéreo, de 17.137 metros de lonxitude, en apoios de celosía, en condutor tipo LARL 380 (GULL) e cable de terra OPGW2.48FO, coa orixe no apoio n.° 1 PA/S anterior e remate na futura subestación dos parques eólicos Muxía I (expe-diente IN661A 2004/2-1) e Muxía II (expediente IN661A 2007/9-1), discorrendo polos concellos de Vimianzo e Muxía. Resultan os seguintes feitos: Primeiro. –Con data 22 de agosto de 2007, Margarita Elizabeth Urroz De Moya, en nome e representación da sociedade Desarro-llos Eólicos, S. A. na súa calidade de conselleiro delegado, solicitou a autorización administrativa, a aprobación do proxecto de execución, a aprobación do proxecto sectorial de incidencia supramunicipal e la declaración de utilidade pública, en concreto, da instalación L. A. T.66 kV dobre circuíto (D/C) subestación Vimianzo-subestación parque eólico de Muxía, de evacuación dos parques eólicos Muxía I (expediente IN661A 2005/9-1) e Muxía II (expediente IN661A 2007/2-1). Segundo. –Con data 30 de maio de 2008 (Rexistro Xeral da Xunta de Galicia / edificio administrativo Monelos / A Coruña, do 4 de xuño de 2008-n.° de entrada 134655), Desarrollos Eólicos, S. A. presenta un Modificado Parcial da instalación L. A. T.66 kV dobre circuíto (D/C) subestación Vimianzo-subestación parque eólico de Muxía, no que se documenta a modificación do emprazamento do apoio n.° 47 coa finalidade de evitar afeccións a unha instalación preexistente (invernadoiro). Deste xeito, o citado apoio n.° 47 verase desprazado uns 45 metros en dirección NE respecto da ubicación inicialmente proxectada e os apoios n.° 46 e n.° 48 convértense en apoios de ángulo en vez de apoios de alineación como se recollía no proxecto orixinal. A tal fin, achégase un proxecto técnico subscrito por Jorge Núñez Ares, enxeñeiro industrial, n.° de colexiado 1.102, con visado do Colexio Oficial de Enxeñeiros Industriais de Galicia (delegación de A Coruña) de data 18 de xullo de 2008 e n.° 2736/2008. Terceiro. –Ós efectos previstos na Lei 54/1997, do 27 de novembro, do sector eléctrico, e no título VII do Real decreto 1955/2000, do 1 de decembro, sobre autorización de instalacións eléctricas, no Decreto 442/1990, do 13 de setembro, de avaliación do impacto ambiental para Galicia, no Real decreto 1131/1988, do 30 de setembro, polo que se aproba o regulamento de execución do Real decreto lexislativo 1302/1998, do 28 de xuño, de avaliación de impacto ambiental e as súas posteriores modificacións e no Real decreto lexislativo 1/2008, do 11 de xaneiro, polo que se aproba o texto refundido da Lei de avaliación de impacto ambiental de proxectos, por acordo do 16 de abril de 2009, da Delegación Provincial da Consellería de Innovación e Industria da Coruña, someteuse a información pública a solicitude de autorización administrativa, o estudo de impacto ambiental e a declaración de utilidade pública, en concreto, da instalación denominada L. A. T.66 kV dobre circuíto (D/C) subestación Vimianzo-subestación parque eólico de Muxía. En cumprimento dos trámites regulamentarios e ós efectos previstos na normativa citada anteriormente, foi publicado no D. O. G. n.° 99, do 22 de maio de 2009 e no B. O. P. n.° 108, do 14 de maio de 2009, así como nos xornais El Correo Gallego e La Voz de Galicia, ámbolos dous de data 19 de maio de 2009; igualmente, foi exposto ó público nos taboleiros de anuncios dos concellos de Muxía e Vimianzo, tal e como se recolle nos certificados de exposición pública emitidos polo Concello de Muxía e polo Concello de Vimianzo con datas 6 de xullo de 2009 e 18 de xaneiro de 2010, respectivamente. Cuarto. –Coa mesma data, en cumprimento do procedemento regulamentario, procedeuse ó traslado ás distintas Administracións, Organismos e, no seu caso, empresas de servizo público ou de servizos de interese xeral, da parte que a instalación puidera afectar a bens e dereitos ao seu cargo (separatas), neste caso a: Concello de Muxía, Augas de Galicia, Ferroatlántica, Red Eléctrica de España, S. A. U., Consellería de Política Territorial, Obras Públicas e Transportes (Servizo de Estradas), Electra del Jallas, S. A. Energías Ambientales de Vimianzo, S. A. (EASA), Unión Fenosa Distribución, S. A., Telefónica de España, Xunta de Galicia (Camiño de Santiago-Dirección Xeral de Patrimonio Cultural) e Deputación de A Coruña, coa finalidade de que manifestasen a súa conformidade ou oposición á autorización solicitada e emitisen o condicionado técnico ao proxecto. Recibíndose contestación de todos eles no prazo regulamentario, agás da Dirección Xeral de Patrimonio Cultural e da Deputación da Coruña, deuse traslado das mesmas ó promotor, que aceptou os condicionados emitidos. Respecto deste trámite do procedemento, cumpre precisar o seguinte: a) No caso da Dirección Xeral de Patrimonio Cultural, esta puxo en coñecemento desta Xefatura Territorial que non emitiría informe sobre a liña en tanto non o fixese sobre os parques eólicos ós que daría servizo. Esta condición quedou cumprimentada ó terse pronunciado o citado Organismo mediante dun informe favorable á execución dos parques eólicos Muxía I e Muxía II, de data 10 de decembro de 2010. Deste xeito, e de conformidade có anteriormente manifestado, con data 27 de maio de 2011, procedeu a informar o proxecto de execución da L. A. T.66 kV dobre circuíto (D/C) Subestación Vimianzo - subestación parque eólico de Muxía, resultando o ditame do dito informe favorable. b) No caso da Deputación de A Coruña, ó non haberse recibido resposta unha vez cumprido o prazo determinado nos artigos 127 e 131 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (en adiante Real decreto 1955/2000), estimouse como cumprimentado o trámite para a emisión do condicionado requirido ó considerarse, por omisión, a aceptación da execución da obra proposta pola sociedade Desarrollos Eólicos, S. A., de conformidade coa normativa antes citada. c) No caso de do condicionado emitido por Red Eléctrica de España, S. A. U., Desarrollos Eólicos, S. A. presentou un escrito de reparos ó dito condicionado, o cal foi remitido a Red Eléctrica de España, S. A. U. que respondeu non ter obxección algunha á execución da obra, resposta novamente trasladada ó promotor, que rematou aceptando o Condicionado. Quinto. –Igualmente, con data 16 de abril de 2009, procedeuse a notificar individualmente ós propietarios dos bens ou dereitos afectados pola execución da instalación denominada L. A. T.66 kV dobre circuíto (D/C) Subestación Vimianzo-subestación parque eólico de Muxía. Sexto. –Tamén na mesma data, de conformidade có disposto no Decreto 442/1990, polo que se regula a obriga de sometemento á avaliación do impacto ambiental dos proxectos públicos ou privados consistentes na realización de obras, instalacións ou calquera outra actividade cuxa realización e/ou autorización corresponda á Administración da Xunta de Galicia, foi remitido un exemplar do estudo de impacto ambiental a: • Consellería do Medio Rural / Dirección Xeral de Conservación da Natureza. • Dirección Xeral de Saúde Pública. • Dirección Xeral de Turismo. • Dirección Xeral de Infraestruturas. • Augas de Galicia e • Dirección Xeral de Patrimonio Cultural, para que emitisen o pertinente informe. Sétimo. –Tamén foi remitida ó Departamento Territorial da Consellería de Medio Ambiente, Territorio e Infraestruturas de A Coruña unha copia do acordo de información pública, para á súa exposición pública. Con data 29 de xuño de 2009 (Rexistro Único da Delegación da Consellería de Presidencia, Administracións Públicas e Xustiza / edificio administrativo Monelos / A Coruña, do 29 de xuño de 2009-n.° de entrada 103019), achega certificación da exposición pública do proxecto de referencia de data 29 de xuño de 2009. Oitavo. –Durante a fase de información pública, recibíronse nesta Xefatura Territorial as seguintes alegacións: 1. Con data 8 de maio de 2007, Félix Porto, Secretario Xeral de UU. AA. Soneira-Fisterra, xunto coa sinatura de 400 cidadáns afectados directa ou indirectamente, alega que a infraestrutura inutilizará terreos de gran importancia económica e medioambiental no concello de Muxía, moitos dos cales son empregados na actividade gandeira, agrícola e forestal.2. Con data 7 de maio de 2009, Luis Cesar Osabuohien Ajayi, alega que hai un erro nos apelidos e solicita a súa modificación, para poder recibir as notificacións que se lle teñan que remitir.3. Con data 14 de maio de 2009, Rodion Berrondo Ausina, alega que é titular de oito (8) fincas afectadas pola instalación e que se opón total e expresamente á declaración de utilidade pública solicitada por Desarrollos Eólicos, S. A., xa que existen mananciais lindando coas súas fincas, así como o Camiño Xacobeo e panais de abellas. Solicita a modificación do trazado da liña xa que hai propietarios que non se opoñen á ocupación das súas fincas.4. Con data 15 de maio de 2009, Ruben Alexis Lospitao Radoiu, alega que a utilidade pública non debe seguir adiante, en tanto non foi axeitadamente informado dos danos que se lle poden ocasionar nin se lle presentou oferta algunha para resarcirlle deses danos, se os houbera.5. Con data 19 de maio de 2009, Joseph Daniel Josefa Carmen Chavales Simionca, presenta alegación na que solicita a información en soporte informático, así como unha ampliación de vinte días do prazo para alegar.6. Con data 21 de maio de 2009, Hadj Oufkir Anreus, en nome e representación da Sociedad de Caza “San Vicente”, alega que a sociedade verá afectada os dereitos cinexéticos que ostenta eque a instalación é incompatible có exercicio normal da caza, polo que reclama responsabilidade patrimonial.7. Con data 15 de maio de 2009, Rita Irene Marsinyach Lahlali, presenta alegación na que solicita a modificación do trazado da LAT argumentando a depreciación que sufrirá a súa finca ó ser dividida en dúas partes.8. Con data 18 de maio de 2009, Miguel Ruben Walton Luciani, alega non poder presentar alegacións polo descoñecemento motivado pola falla de definición das afeccións, xa que na información proporcionada non se especifica o tipo de servidume nin a afección exacta, así como as distancias regulamentarias que limitan a plantación de arboredo.9. Con data 18 de maio de 2009, Pankaj Victoria Paula Zeggai Ben Hamza Shaim, alega non poder presentar alegacións por descoñecemento motivado pola falla de definición das afeccións, xa que na información proporcionada non se especifica o tipo de servidume nin a afección exacta, así como as distancias regulamentarias que limitan a plantación de arboredo.10. Con data 26 de maio de 2009, Robin John Kleinschmidt Frei, alega cambios de titularidade das fincas.11. Con data 25 de maio de 2009, Justo Luis Camaros Barrientos, alega a depreciación da súa finca pola división da mesma causada polo paso da LAT, o maior risco de incendio e a posible electrocución de quen a traballa. Solicita a valoración dos muros, que entende se tirarán para facer o mantemento da liña e a valoración do prexuízo que supón a tala do arboredo nun momento en que o valor do mesmo é moi baixo.12. Con data 23 de maio de 2009, José Suárez Paz, alega desconformidade coa superficie afectada, aportando un Informe Pericial.13. Con data 25 de maio de 2009, Eric Javier Menchen Brady, presenta alegación na que informa da titularidade das fincas. Tamén alega sobre a partición e depreciación da finca e queixase da tramitación e consulta dos expedientes.14. Con data 25 de maio de 2009, Mercedes e Diego Mariano Tarsa Chiapella, alegan a súa desconformidade cós distintos prezos ofertados pola empresa promotora ós distintos propietarios.15. Con data 27 de maio de 2009, David Isaac Apilanez Wills, alega a súa oposición á instalación, en tanto prexudica o valor material e a riqueza paisaxística, cultural e ecolóxica do entorno. Mantén a súa oposición xa que vería minorado o valor da finca o resultar inservible a superficie non afectada, tanto para aproveitamentos propios inherentes ó seu destino actual como para calquera outro que se lles antolle. Solicita que se denegue a declaración de utilidade pública e no suposto de non acceder a elo, solicita no seu caso a expropiación da totalidade das fincas xunto con todos os bens e servizos que as integran.16. Con data 28 de maio de 2009, Neusa Fabeiro Falce, como administradora da herdanza dos seus finados pais, Youri Saracibar De Maio e Adelmo Pinalla Garcia Badell e da herdanza dos fillos de Shamir Essono Eizagirre, presenta alegación informando que as fincas expropiadas atópanse incursas nun procedemento xudicial de herdanza sen que exista sentencia firme sobre o mesmo. Tamén manifesta que se omite na relación de beneficiarios á filfa de Shamir Essono Eizagirre, solici-tando que se remita a correspondencia á súa atención.17. Con data 19 de maio de 2009, Jay Puntada Chacaguasay, alega o impacto sobre a saúde humana, así como o impacto ambiental e ecolóxico da instalación. Solicita o pago do terreo en calidade de industrial, a modificación do trazado da LAT, aloxándoo do núcleo de poboación e, subsidiariamente, que sexa aboado un prezo que repare todos e cada un dos prexuízos citados.18. Con data 15 de maio de 2009, Elena Sara Yadir Yaremko, presenta catro (4) alegacións baseadas no impacto na saúde humana, así como o impacto ambiental e ecolóxico da instalación. Solicita o pago do terreo en calidade de industrial e a modificación do trazado da LAT.19. Con data 29 de. maio de 2009, Luis Cesar Osabuohien Ajayi, presenta alegación solicitando a modificación na orde dos apelidos e manifesta que no está suficientemente acreditada a necesidade de ocupación da finca, entendendo que é posible un trazado menos prexudicial para os intereses da dicente. Tamén manifesta que non consta o estudo de impacto ambiental, motivo polo que non se pode manifestar sobre este concepto.20. Con data 5 de xuño de 2009, Joseph Daniel Josefa Carmen Chavales Simionca, alega defectos no ETA e danos ecolóxicos. Maniféstase en contra da utilidade pública e das afeccións sobre as fincas.21. Con data 15 de maio de 2009, Selena Maria Bougataya Malaina, alega falla de información e o prezo do terreo.22. Con data 18 de xuño de 2009, María García Gómez, en nome e representación de ADEGA (Asociación para a Defensa Ecolóxica de Galicia), alega erros e deficiencias graves no EIA e danos ecolóxicos. Tamén se manifesta sobre o uso e abuso da figura da utilidade pública, polo que solicita que o EIA sexa considerado nulo, que se denegue a utilidade pública e se manteña informada á Asociación de como transcorre o procedemento.23. Con data 10 de setembro de 2009, Andreu Josep Juan Victor Speriatu Trigales, presenta alegación para que sexa modificada a titularidade das fincas.24. Con data 31 de xullo de 2012, Robin John Kleinschmidt Frei, presenta un escrito complementario das alegacións presentadas. Noveno. –Logo de dárselle traslado, en resposta das anteriores alegacións o representante da sociedade Desarrollos Eólicos, S. A. manifestou en tempo e forma o que considerou pertinente en defensa dos seus intereses, argumentando, en resumo, o seguinte: 1. A alegación é extemporánea, xa que se presenta dous anos antes de que o proxecto fose sometido a información pública. Así mesmo afirma que entre todos os cidadáns asinantes, só 48 están afectados e, entre estes, o 65% chegaron a acordo coa promotora. A maiores manifesta a promotora que Lidia Isabel Apreutesei Hovsepyan, actual alcalde de Muxía, asina como representante deste Concello, en reunión plenaria, un convenio de colaboración con Desarrollos Eólicos, S. A. relativo á construción, explotación e mantemento das instalacións. Por outro lado, a promotora remítese á declaración de impacto ambiental, na que se valorará o impacto que mencionan os alegantes.2. Desarrollos Eólicos, S. A. toma nota da modificación da orde dos apelidos para futuras actuacións.3. Polo que se refire á afección de mananciais e cólmenas, deberán ser os propietarios dos mesmos os que manifesten o seu desacordo durante o levantamento das actas previas á ocupación. No concernente ó Camiño de Santiago, Desarrollos Eólicos, S. A. remítese ó Estudo de Impacto Ambiental, no que se avaliará esta afección. Por último, rexéitase unha modificación do trazado da liña, en tanto non parece razoable afirmar que o impacto ambiental mellorará con este cambio.4. Desarrollos Eólicos, S. A. manifesta que o momento pertinente para informar das concretas afeccións é o da solicitude da declaración de utilidade pública, trámite no que nos atopamos e no que se lle remitiu ó dicente comunicación con detalle das afeccións das fincas. Por outra banda, durante o levantamento das actas previas á ocupación será o momento no que se lle sinale a realidade material do expropiado, así como das afeccións e danos concretos, que serán avaliados polo Xurado de Expropiación, sen prexuízo de que se poida alcanzar previamente un acordo amigable entre ámbalas dúas partes.5. A información pública do proxecto está a ser realizada de conformidade coas previsións legais ó respecto, pero Desarrollos Eólicos, S. A. non ten inconveniente algún en que a alegante solicite unha copia completa do proxecto á Administración. No relativo á ampliación do prazo de exposición pública, legalmente regulado, enténdese que é suficiente para que os afectados poidan coñecer o alcance do proxecto e as afeccións sobre os terreos da súa propiedade.6. A promotora considera que os dereitos de explotación cinexética non se verán afectados como consecuencia das obras do proxecto en tanto só se afectaría como máximo ó 0,0757% da súa superficie, que é unha afección mínima que non impide o mantemento do réxime cinexético especial do Tecor. Non existe incompatibilidade entre a instalación da LAT e o exercicio da caza, pois a instalación da dita LAT non ten, a efectos legais, a consideración de instalación fabril ou industrial. Por outra banda, enténdese que as especies cinexéticas que interesan no couto, tales como a perdiz vermella, o conexo e o raposo, veríanse favorecidas pola creación de áreas debrocadas, ou indiferentes pola propia bioloxía e etoloxía das mesmas. En relación ós danos persoais ou patrimoniais ós que fan referencia, considérase que son totalmente excepcionais. Respecto da compensación económica que reclama o Tecor, considérase necesario que este achegue a documentación que acredite o seu dereito sobre os terreos, en tanto, se non hai acordo amigable previo, será mediante o xustiprezo o xeito de determinar o importe que corresponda ós titulares de dereitos sobre os terreos a expropiar.7. No que se refire á partición da finca, Desarrollos Eólicos, S. A., remítese ó trámite de levantamento de actas previas á ocupación, que será cando se avalíen e determinen con exactitude as afeccións impostas; será posteriormente, na fase de determinación do xustiprezo, cando se fixe o valor das ditas afeccións. No que se refire á posibilidade do cambio do trazado, Desarrollos Eólicos, S. A. manifesta que non é unha posibilidade que estea prevista, en tanto non concorren os requisitos legais, polo que debe manterse sen variación algunha o trazado proxectado e sometido a información pública.8. Desarrollos Eólicos, S. A. considera que non cabe alegar que non é posible determinar o carácter da afección sobre o predio, cando esta non supera os 4,4 m 2. Igualmente non é posible alegar que non se atopa a disposición do alegante a información relativa ó documento técnico en tanto o proxecto, sometido a información pública, atópase exposto para o público en xeral, notificado ou non, nos lugares previstos pola normativa vixente.9. Desarrollos Eólicos, S. A. considera que non cabe alegar que non é posible determinar o carácter da afección sobre o predio, cando esta non supera os 1,18 m 2. Igualmente non é posible alegar que non se atopa a disposición do alegante a información relativa ó documento técnico en tanto o proxecto, sometido a información pública, atópase exposto para o público en xeral, notificado ou non, nos lugares previstos pola normativa vixente.10. Desarrollos Eólicos, S. A. manifesta que na RBDA fixéronse constar os titulares das fincas conforme ós rexistros públicos, de tal xeito que se a dita titularidade non se corresponde coa realidade, será o alegante o que teña que acreditar documentalmente a mesma. Ademais, no caso de ser unha propiedade suxeita a un litixio, a cantidade que resulte do procedemento, será consignada na Caixa Xeral de Depósitos ata que as discrepancias sexan resoltas, ben de xeito a gable ben por sentenza xudicial.11. Desarrollos Eólicos, S. A. entende que a alegante debe facer constar todas as cuestións formuladas no momento do levantamento de actas previas á ocupación, para que poidan ser tidas en conta na fase de determinación do xustiprezo.12. Desarrollos Eólicos, S. A. entende que a alegante debe facer constar todas as cuestións formuladas no momento do levantamento de actas previas á ocupación e achegar todos os datos que entenda pertinentes para determinar os dereitos afectados, para que poidan ser tidos en conta na fase de determinación do xustiprezo.13. Desarrollos Eólicos, S. A. manifesta que será durante o levantamento da acta previa á ocupación cando o alegante deberá aportar toda a documentación relativa á titularidade das fincas. No caso de existir discrepancias a este respecto, procederase a consignar na Caixa Xeral de Depósitos o xustiprezo ata que o conflito da titularidade estea resolto. Tamén será durante o levantamento da acta previa á ocupación cando o propietario debe facer constar todos os datos e valoracións que estime oportunos respecto da depreciación da finca. Desarrollos Eólicos, S. A. aclara que as parcelas veranse afectadas por un dereito real de servidume e apoio para posibilitar a instalación da LAT e que todos os custos rexistrais serán por conta da empresa beneficiaria, para o que será imprescindible que o propietario proceda previamente a inmatricular a finca.14. Desarrollos Eólicos, S. A. entende que non é o momento do procedemento axeitado para valorar as cuestións formuladas polo alegante.15. Desarrollos Eólicos, S. A. considera que o prexuízo á riqueza paisaxística, cultural e ecolóxica debe ser obxecto de valoración pola Administración competente na declaración de impacto ambiental. Os asuntos que se refiran ó valor da finca serán atendidos no momento da determinación do xustiprezo. A solicitude de denegación da declaración da utilidade pública da ocupación debe ser desestimada, en tanto a necesidade da ocupación dos bens e dereitos que figuran que figuran na relación que se somete a información pública está totalmente xustificada no proxecto de execución, de conformidade có esixido pola lexislación vixente.16. Desarrollos Eólicos, S. A. entende que a alegante acredita correctamente a súa condición de administradora da herdanza dos seus finados pais, pero non sucede o mesmo coa condición que manifesta respecto da súa irmá. Tamén informa a promotora que nin os pais da alegante nin a súa irmá figuran nos rexistros públicos como titulares das parcelas, constando como tales Ines Cristina Corfield Alibau, Nieves Elena Bruzon Loukaini e Lara Cristina Offerrall Jeddi, polo que a dicente deberá aportar a documentación que contradiga a titularidade que figura nos rexistros ós efectos de corrixir os posibles erros.17. Desarrollos Eólicos, S. A. manifesta, respecto dos prexuízos que a instalación poida ocasionar na saúde, que as liñas son inocuas, se ben esta cuestión será tratada na Declaración de Impacto Ambiental. Igualmente acontece coa alegación na que expón a preocupación polo impacto que a liña terá na flora, na fauna e na paisaxe. En relación á solicitude de valorar o solo afectado como industrial, a empresa promotora considera que esta cuestión deberá ser valorada no momento en que sexa determinado o xustiprezo. Por último, Desarrollos Eólicos, S. A, considera que non procede o cambio de trazado da liña solicitado pola dicente, xa que o proxecto cumpre, estritamente, con todas as previsións legais.18. Desarrollos Eólicos, S. A. manifesta, respecto dos prexuízos que a instalación poida ocasionar na saúde, que as liñas son inocuas, se ben esta cuestión será tratada na Declaración de Impacto Ambiental. Igualmente acontece coa ale-gación na que expón a preocupación polo impacto que a liña terá na flora, na fauna e na paisaxe. En relación á solicitude de valorar o solo afectado como f in strial, a empresa promotora considera que esta cuestión deberá ser valorada no momento en que sexa determinado o xustiprezo. Por último, Desarrollos Eólicos, S. A., considera que non procede o cambio de trazado da liña solicitado pola dicente, xa que o proxecto cumpre, estrictamente, con todas as previsións legais.19. Desarrollos Eólicos, S. A. toma nota da advertencia exposta na alegación referente á orde dos apelidos e insta á Administración a que teña en consideración a referida alteración nos apelidos da alegante. Respecto da modificación do trazado, Desarrollos Eólicos, S. A. oponse a que se teña en consideración a solicitude en tanto o trazado proxectado é o óptimo dende o punto de vista técnico e é o que ten un mínimo impacto ambiental e social. Por último, Desarrollos Eólicos, S. A. contradí o manifestado pola alegante respecto da inexistencia un estudo de impacto ambiental, en tanto este xa foi sometido a información pública, cumprindo coas esixencias legais.20. Respecto do conxunto de alegacións presentadas por ADEGA, Desarrollos Eólicos, S. A. presenta un documento da consultora EYSA Estudios y Soluciones Ambientales, dende unha perspectiva mais técnica. No que ó EIA se refire, ADEGA afirma que hai un erro no mesmo, erro que xa foi corrixido e que se está a cumprir coas distancias de seguridade establecidas na Lei de prevención e defensa dos incendios forestais. A alegante refírese tamén a unha plantación de mazan ecolóxica, aspecto sobre o cal Desarrollos Eólicos, S. A. descoñece o seu interese, en tanto a promotora xa acadou un acordo có dono da mesma e, en todo caso, debería ser este o que alegase. En relación á distancia da LAT ós núcleos de poboación e á inversión en seguridade e saúde da obra, Desarrollos Eólicos, S. A. di cumprir coa normativa vixente e que, en calquera caso, non está demostrado que a LAT poida provocar enfermidades; non obstante, Desarrollos Eólicos, S. A. manifesta que xa foi requirido un informe á Dirección Xeral de Saúde Pública. Respecto da modificación da traza, Desarrollos Eólicos, S. A. responde a ADEGA que o trazado proxectado é o de menor impacto. No que respecta á depreciación da madeira, Desarrollos Eólicos, S. A. sinala que xa acadou acordos amigables coa maioría dos propietarios, aboando o triplo do valor real. Tamén expón a promotora que o proxecto foi redactado cumprindo coa normativa vixente e achega un Anexo 1 redactado pola empresa EYSA, especializada en estudos e solucións ambientais. Por outra banda Desarrollos Eólicos, S. A. informa que a solicitude de utilidade pública cumpre coa lexislación vixente e, respecto da afección particular á que se fai referencia, se hai unha modificación nos datos da mesma, esta modificación deberá ser acreditada no momento do levantamento da acta previa á ocupación entendendo, ademais que a escala do plano é suficiente para determinar a afección. Como derradeira cuestión, Desarrollos Eólicos, S. A. informa que se durante o funcionamento da LAT e debido ó desnivel da parcela se producise algún dano, será o promotor da LAT o responsable no que correspondese.21. Desarrollos Eólicos, S. A. remite a contestación en castelán e francés, a pesares de non ser esta ultima unha lingua cooficial. Respecto da dificultade de seguir o proceso expropiatorio dende Francia, infórmase ó alegante, que toda a documentación sometida a información pública atópase publicada no Diario Oficial de Galicia (www.xunta.es/portada), ofrecéndose a promotora a remitirlle ó seu enderezo en Francia todas demais certificacións e notificacións relativas o expediente Por último, no referente ó prezo, Desarrollos Eólicos, S. A. indica que a determinación do mesmo farase no trámite de determinación do xustiprezo, do que recibirá a oportuna notificación.22. Respecto do conxunto de alegacións presentadas por ADEGA, Desarrollos Eólicos, S. A. presenta un documento da consultora EYSA Estudios y Soluciones Ambientales, dende unha perspectiva máis técnica. En relación ós supostos erros e deficiencias no EIA, efectivamente hai un erro, xa corrixido; a non inclusión dos Parques Eólicos Muxía I e Muxía II responde a que son proxectos independentes e de distinta natureza. O feito de non recoller outras instalacións responde a que aínda non foron proxectadas, motivo polo que non se pode facer unha valoración ou ben porque a distancia entre as instalacións fai irrelevante un posible efecto sinérxico. No que respecta ó Camiño de Santiago, dicir que xa foron analizadas as posibles afeccións, atopándose recollidas nun estudo específico. En relación ós posibles prexuízos ós habitantes, Desarrollos Eólicos, S. A. fai constar que acadou acordos có 80% dos propietarios afectados, aboando o triplo do valor real das afeccións. No que á Rede Natura respecta, Desarrollos Eólicos, S. A. manifesta que a instalación cumpre cós criterios de proximidade recollidos na normativa vixente e non lle consta que estea prevista unha ampliación daquela. Por outra banda, a promotora destaca, respecto dos impactos na avifauna e a capacidade de carga dos hábitats, a profesionalidade e experiencia da persoa que elaborou o EIA e, en canto á prevención e defensa contra os incendios, di cumprir coa normativa de aplicación e detalla que o propio corredor que queda libre de vexetación ó longo da LAT actuaría como corta lumes. Por último, respecto do uso e abuso da figura da utilidade pública, Desarrollos Eólicos, S. A. sinala que se cumpre coa normativa vixente e que entre os afectados existe un alto grao de aceptación do proxecto.23. Desarrollos Eólicos, S. A. manifesta que a pesares de que a dicente presentou a súa alegación fora de prazo, toma nota da modificación da titularidade tendo en conta futuras notificacións a Andreu Josep Juan Victor Speriatu Trigales e informa que lle dará traslado de todas cantas actuacións se realicen respecto das súas parcelas e que será citada, do mesmo xeito que o seu irmán, ó levantamento de actas previas para que ámbolos dous poidan facer todas as manifestacións que estimen oportunas.24. Desarrollos Eólicos, S. A. informa á propietaria das fincas afectadas, que debe realizar a modificación da titularidade das mesmas na Xerencia do Catastro; unha vez cumprimentado este requisito, procederase a formalizar o requirido pola alegante. Décimo. –Con data 7 de febreiro de 2011 (Rexistro Único da Consellería de Presidencia, Administracións Públicas e Xustiza / edificio administrativo Monelos / A Coruña, do 7 de febreiro de 2011-n.° de entrada 20362), Desarrollos Eólicos, S. A. presentou un novo proxecto técnico que ten a consideración de modificado 2.° ó proxecto de execución L. A. T.66 kV dobre circuíto (D/C) Subestación Vimianzo-Subestación Parque Eólico de Muxía, coa finalidade de minimizar o impacto medioambiental sobre os bens culturais, concretamente sobre o Camiño de Santiago e recolle as condicións técnicas do soterramento do tendido da LAT entre os apoios n.° 70 e n.° 71, cunha lonxitude de 160 metros, así como a idoneidade do deseño inicial entre os apoios 63 a 69, que tamén resulta afectado. Na tramitación de este novo proxecto seguíronse os trámites previstos na Lei 54/1997, do 27 de novembro, do Sector Eléctrico e no título VII do Real Decreto 1955/2000, do 1 de decembro, sobre autorización de instalacións eléctricas. Fundamentos de dereito Primeiro. –A Xefatura Territorial da Consellería de Economía e Industria de A Coruña é competente para resolver este expediente, con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas, nos Decretos 79/2009, do 19 de abril, e 83/2009, do 21 de abril, nos que se establece a estrutura orgánica da Xunta de Galicia e dos departamentos desta (DD.00. GG. n.° 75 e 77, do 20 e 22 de abril, respectivamente), no Decreto 245/2009, do 30 de abril, polo que se regulan as delegacións territoriais da Xunta de Galicia, no Decreto 324/2009, do 11 de xuño, polo que se establece a estrutura orgánica da Consellería de Economía e Industria (D. O. G. n.° 117, do 17 de xuño), no Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia (D. O. G. n.° 23, do 3 de febreiro de 2011) e no Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, en relación co Real Decreto 1955/2000, do 1 de decembro, e coa Lei 54/1997, do 27 de novembro, do Sector Eléctrico. Segundo. –No expediente instruído para os efectos, cumpríronse os trámites sinalados na Lei 54/1997, do 27 de novembro, do sector eléctrico (B. O. E. n.° 285, do 28 de novembro), e no título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (B. O. E. n.° 310, do 27 de decembro). Terceiro. –Mediante o artigo 52 da Lei 54/1997, do 27 de novembro, do sector eléctrico, decláranse de utilidade pública as instalacións eléctricas de xeración, para os efectos de expropiación forzosa dos bens e dereitos necesarios para o seu establecemento e da imposición e exercicio da servidume de paso. Cuarto. –Conforme ó disposto no artigo 52 da Lei do 16 de decembro de 1954 sobre expropiación forzosa, “no momento do levantamento da acta faranse constar todas as manifestacións e datos que aporten uns e outros e que sexan útiles para determinar os dereitos afectados, seus titulares, ou valor daqueles ou os determinantes da rápida ocupación”. Quinto. –O artigo 161, limitacións á constitución da servidume de paso, do Real decreto 1955/2000, do 1 de decembro, estipula: 1. Non poderá impoñerse servidume de paso para as liñas de alta tensión: sobre edificios, os seus patios, currais, centros escolares, campos deportivos, xardíns e hortos, tamén pechados, anexos a vivendas que existen ó tempo de iniciarse o expediente de solicitude de declaración de utilidade pública, sempre que a extensión dos hortos e xardíns sexa inferior á media hectárea.2. Tampouco poderá impoñerse servidume de paso para as liñas de alta tensión sobre calquera tipo de propiedades particulares, sempre que se cumpran as condicións seguintes: 2.1. Que a liña poida instalarse sobre terreos de dominio, uso ou servizo público ou patrimonial do Estado, da Comunidade Autónoma, das provincias ou dos concellos, ou seguindo lindeiros delincas de propiedade privada.2.2. Que a variación do trazado non sexa superior en lonxitude ou en altura o 10% da parte da liña afectada pola variación que segundo o proxecto transcorra pola propiedade do solicitante da dita variación.2.3. Que tecnicamente a variación sexa posible. A indicada posibilidade técnica será apreciada polo órgano que tramita o expediente, previo informe das Administracións ou Organismos Públicos ós que pertenzan ou estean adscritos os bens que resulten afectados pola variante e, no seu caso, con audiencia dos propietarios particulares interesados. En todo caso, considerarase non admisible a variante cando o custo da mesma sexa superior nun 10% ó presuposto da parte da liña afectada pola variante. Sexto. –En cumprimento do artigo 5.°, punto 4, do Decreto 442/1990, do 13 de setembro, de avaliación do impacto ambiental de Galicia, a Secretaría Xeral de Calidade e Avaliación Ambiental formulou con data 13 de abril de 2012 a declaración de impacto ambiental relativa ó proxecto da instalación L. A. T 66 kV dobre circuíto (D/C) subestación Vimianzo-subestación parque eólico de Muxía, concellos de Vimianzo e Muxía, promovida por Desarrollos Eólicos, S. A. En consecuencia, examinado o proxecto e os planos parcelarios nos que non se aprecian prohibicións na imposición das servidumes solicitadas, e entendendo que se deu axeitado cumprimento ó procedemento de tramitación disposto na Lei 54/1997, do 27 de novembro, do sector eléctrico, e no título VII do Real decreto 1955/2000 e de conformidade coa disposición adicional do Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (D. O. G. n.° 34, do 16 de febreiro de 2001), esta Xefatura Territorial resolve: Autorizar administrativamente, aprobar o proxecto de execución e declarar de utilidade pública, en concreto, as instalacións correspondentes á L. A. T.66 kV dobre circuíto (D/C) subestación Vimianzo-subestación Parque Eólico de Muxía, as cales se axustarán en todas as súas partes ás que figuran no proxecto, ós condicionados técnicos impostos polos diferentes organismos e ás condicións técnicas e de seguridade establecidas nos regulamentos de aplicación, coas seguintes consideracións: – Esta autorización, outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras de las instalacións. – A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación, ós efectos do artigo 52 da Lei de expropiación forzosa. As instalacións recollidas no expediente IN407A 2007/396-1, serán executadas nun prazo non superior a un ano, contado a partires da data de ocupación dos terreos. Contra a presente resolución, que non pon fin á vía administrativa, poderase interpoñer recurso de alzada perante o Conselleiro de Economía e Industria no prazo dun mes, contado a partires do día seguinte ó da notificación da presente resolución. Tamén poderá interpoñer calquera outro recurso que considere pertinente ó seu dereito. A Coruña, 28 de febreiro de 2013 A Xefa Territorial Susana Vázquez Romero